**Тэма:** Замацаванне складання і аднімання лікаў у межах 100.

**Мэты:** стварыць умовы для замацавання алгарытму пісьмовага складання і аднімання двухзначных лікаў, велічынь; садзенічаць паўтарэнню адзінак вымярэння даўжыні і часу; стварыць умовы для рашэння простых і састаўных задач з выкарыстаннем вывучаных прыёмаў пісьмовых вылічэнняў; спрыяць узнікненню цікавасці да жыцця вядомых падарожнікаў, да вывучэння разнастайнасці жывёл на Зямлі.

**Тып урока:** замацаванне вывучанага.

**Форма ўрока:** урок-падарожжа.

**Абсталяванне:** карткі з выявамі піратаў, папугая, малпачак, Рабінзона Крузо; карткі з дадатковымі заданнямі для самастойнай працы; карткі з заданнямі для работы дома.

**Міжпрадметныя сувязі:** “Чалавек і свет”.

**І. Арганізацыйны момант.**

– Сёння мы адправімся ў падарожжа на востраў. На які – скажу пазней. Але возьмем мы з сабою толькі самых смелых, рашучых і кемлівых. Каб вызначыць, хто ў нас з’яўляецца такім, я прапаную вам выпрабаванні.

**ІІ. Вуснае лічэнне.**

***Выпрабаванне першае.***

*На дошцы запісаны лікі: 15, 18, 20, 3, 45, 37, 29, 52.*

– Які лік лішні? *(3.)*

– Чаму? *(Ён адназначны, а ўсе астатнія лікі – двухзначныя.)*

– А як зрабіць, каб гэты лік стаў двухзначным?

***Выпрабаванне другое.***

– Я буду павольна чытаць заданні, а вы павінны ў сшытак запісваць лікі, якія я не назаву.

15 – гэта 9 і ..;

24 – гэта 13 і ..;

33 – гэта 20 і ..;

54 – гэта 32 і ... .

– А зараз назавіце лікі, якія вы запісалі.

***Выпрабаванне трэцяе.***

–Я паказваю прыклад, запісаны на дошцы, а вы павінны даць адказ на яго.

78 – 13 75 + 12

62 – 12 13 + 40

82 – 24 79 + 19

1. – 37 17 + 90

**ІІІ. Паведамленне тэмы і мэт урока.**

– Малайцы, справіліся з усімі выпрабаваннямі! Цяпер я вам адкрыю сакрэт: мы адпраўляемся на Востраў вядомага ўсім падарожніка Рабінзона Крузо.

– А што вы ведаеце пра яго? *(Адказы дзяцей.)*

– Рабінзон Крузо – марак з Йорка, які пражыў 28 год у адзіноце на бязлюдным востраве, непадалёку ад берагоў Амерыкі і блізка ля вусця ракі Арынока. Туды ён быў выкінуты пасля караблекрушэння, у час якога ўвесь экіпаж карабля, акрамя яго, загінуў. Нечакана яго выратавалі піраты. Вось і напісаў ад імя Рабінзона Крузо яго ўспаміны пра жыццё на бязлюдным востраве пісьменнік Даніель Дэфо.

– Зараз можаце прайсці на карабель. Але каб трапіць туды, вам прыйдзецца знайсці шыфр замка. Для гэтага патрэбна рашыць задачу.

\* Рыбакі злавілі 64 карася, а ліня на 48 менш. Колькі лінёў злавілі рыбакі? *(16.)*

– Нарэшце плывём. Здаецца, відаць востраў. Прыпынімся на ім.

**ІV. Праверка дамашняга задання.**

***Востраў папугаяў.***

– Нас сустракае папугай Гоша. А што вам вядома пра папугаяў?

– Папугаевыя – сямейства птушак, якое ўключае каля 330 відаў. Напрыклад, на нашых землях папугаі з’явіліся прыкладна 500 гадоў таму назад. У асноўным папугаі жывуць да 50 гадоў, але некаторыя могуць пражыць прыкладна 65-70 гадоў. Некаторыя з відаў папугаяў могуць вывучыць асобныя словы і гаварыць іх.



– Папугай Гоша цікавіцца, як вы выканалі дамашняе заданне?

*(С. 73 №8, 9. Праверка дамашняга задання.)*

– Гоша задаволены вашай працай. Таму можам адпраўляцца далей.

**V. Замацаванне вывучанага матэрыялу.**

***Востраў Малпачак.***

– На гарызонце відаць Востраў Малпачак.

– Маўпачкі –жывёлы з чатырма цэпкімі рукамі і прамаглядзячымі вачыма. У большасці з іх ёсць хвасты. Рост самай маленькай маўпачкі – не больш за 12-15см, а самай вялікай – да двух метраў.

У свеце існуе больш за 160 відаў маўпачак. Маўпачкі – добрыя альпіністы, якія праводзяць большую частку свайго часу на дрэвах. Яны вельмі клапатлівыя бацькі. Жывуць маўпачкі групамі.



– Малпачка Абу падрыхтавала для вас хітрыя прыклады. *(Настаўнік паказвае малпачку, якая трымае ў руках картку з заданем.)* Справа ў тым, што яна пераблытала лікі і не ведае, што рабіць, каб адказы ў прыкладах сталі правільнымі. Вам патрэбна знайсці і выправіць памылкі.

74 – 50 = 16

70 – 54 = 24

87 – 16 = 61

36 + 19 = 57

– Малайцы! Зараз мы можам адпраўляцца далей. Нас чакае Востраў Сланоў.

***Востраў Сланоў.***

– Слон – адна з самых вялікіх жывёл у свеце. Жывуць сланы каля 70-80 гадоў. У дзень слон можа з’есці кадя 300кг ежы. У залежнасці ад тэмпературы паветра слон можа выпіць ад 100 да 300 літраў вады за суткі. У яго хобаце можа змясціцца каля васьмі літраў вады. Слонік, які толькі што нарадзіўся, важыць прыкладна 100кг.

Сланы – вельмі добразычлівыя жывёлы. Пры сустрэчы яны вітаюць адзін аднаго так: абвіваюцца сваімі хабатамі.



*(Настаўнік паказвае слана, які трымае ў руках картку з заданнем.)*

– Вам патрэбна выканаць складанне і адніманне двухзначных лікаў.

16 78 80 78 92 93 75

64 22 35 24 45 34 36

– Малайцы!

***Фізкультхвілінка.***

– Маленькае сланя прапануе нам крышачку адпачыць.

***Сустрэча з піратамі.***

– Цяпер мы можам плысці далей. Прама па курсу – карабель, здаецца, з піратамі. А што вы ведаеце пра піратаў?

– Піраты – марскія бандыты, якія ва ўсе часы грабілі караблі ўсіх краін і народаў, якія трапляліся на іх марскім шляху.



– Пакуль мы не адкажам на іхняе пытанне, мы не зможам плысці. Хутчэй бярыцеся за працу!

***Заданне:*** Крышка стала мае чатыры вуглы. Адзін вугал спілілі. Колькі вуглоў засталося?

***Заданне:*** Віця знайшоў ў лесе 17 сыраежак і лісічак. Ён сказаў, што сыраежак у яго столькі ж, колькі і лісічак. Ці не памыліўся Віця?

– Дзеці, мы на волі! Але ж піраты ўсё ж такі паспелі нашкодзіць. Яны зрабілі дырку ў баку карабля. Каб наш карабель не запоўніўся вадой, патрэбна рашыць задачы.

***Задача:*** У адной упакоўцы было 24 каробкі алоўкаў, а ў другой – на 12 каробак больш, чым у першай. У трэцяй упакоўцы – столькі каробак, колькі ў першай і другой ўпакоўках разам. Колькі каробак з алоўкамі было ў трэцяй упакоўцы?

1) 24 + 12 = 36;

2) 24 + 36 = 60).

***Задача:*** На школьным агародзе працавала 48 вучняў. 8 вучняў пайшлі за насеннем, а 5 – за вадой. Колькі вучняў засталося на школьным агародзе?

– Малайцы! Правільна рашылі задачы! Плывём далей!

***Востраў Рабінзона Крузо.***

– На гарызонце відаць Востраў Рабінзона Крузо.



–Сюды мы з вамі і плылі На беразе нас чакае гаспадар *(настаўнік паказвае малюнак з выявай Рабінзона Крузо)*.



– Ён вельмі рады сустрэчы, яму не церпіцца пагутарыць з разумнымі, кемлівымі, смелымі людзьмі, якімі вы сёння паказалі сябе.

***Заданне:*** Знайсці значэнне выразаў.

*(Два вучні ля дошкі рашаюць прыклады, астатнія дзеці працуюць самастойна.)*

1дм 9см + 2 дм 6см 5 дм 6 см – 38 см

8 дм 2 см – 5дм 6 см 76 см + 2 дм 3см

10 дм – 4 дм 8 см 99 см – 4 дм 9 см

**VІ. Падвядзенне вынікаў урока.**

– Рабінзону Крузо было вельмі цікава пазнаёміцца з вамі. Але прыйшоў час вяртацца дамоў. Але чым накіравацца назад, давайце ўспомнім, што вы рабілі на ўроку?

– Што было цяжкім, а што – лёгкім?

– Дзе вам спатрэбяцца атрыманыя веды?

*Самаацэнка вучнямі сваёй працы і ацэнка настаўнікам.*

– Рабінзон Крузо развітваецца з намі і спадзяецца, што мы сустрэнемся з ім яшчэ не раз.

**VІІ. Дамашняе зданне.**

***1. Рашыце прыклады.***

34+29 37+39 76–28

62–35 45–18 64+23

***2. Рашыце задачу.***

– На выкананне дамашняга задання па матэматыцы Колі спатрэбілася 23 мінуты. На выкананне задання па беларускай мове – на 18 мінут больш, чым на заданне па матэматыцы. На заданне па літаратурным чытанні – на 27 мінут менш, чым на заданне па беларускай мове. Колькі мінут спатрэбілася Колі на выкананне задання па літаратурным чытанні?

**VІІІ. Рэфлексія.**

– Прымацуйце караблік з тым колерам, які адпавядае вашаму настрою на карце нашага падарожжа (чырвоны – сумны настрой, жоўты – добры настрой, зялёны – вясёлы настрой).